chinook
Store norske leksikon,Historie,Verdens historie og samtidshistorie,Nord- og Mellom-Amerika,Folkegrupper i Nord- og Mellom-Amerika,Folkegrupper i Nord-Amerika
Chinook er et nordamerikansk urfolk som tidligere holdt til på kysten i det som nå er staten Washington.
De kom tidlig i forbindelse med hvite handelsmenn, og var mellommenn for disse i handelen med andre stammer i det indre av landet. Som en følge av dette ble chinook eller chinook jargon på begynnelsen av 1800-tallet et rudimentært hjelpespråk bestående av forenklet chinook med mange engelske, franske og muligens russiske ord. Men allerede langt tidligere hadde chinook-språket hatt status som lingua franca i området. Chinook er for øvrig navn på en språkfamilie innenfor penute språkphylum (VI).Omkring 1890 var stammen redusert til noen få hundre personer som bodde i isolerte landsbyer, og språket var nærmest utdødd ved århundreskiftet. Likevel har de gjenlevende hardnakket insistert på sin urfolksidentitet og kjempet mot Bureau of Indian Affairs (BIA) for føderal anerkjennelse og erstatning for tapt land. I 1970 ble de ved dom tilkjent 50 000 dollar, men BIA nektet å utbetale pengene. Les mer i Store norske leksikon nordamerikanske urfolk amerikanske urfolk chinook – vind